44. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΟΙΚΟΝΟΜΙΚΩΝ Αριθ. Γ.Υ.1613 της 11/11 Νοεμ. 1985 (ΦΕΚ Β΄ 670) Σύσταση διοικητικού τομέα και θέσης ειδικού γραμματέα στο Εθνικό Τυπογραφείο. Έχοντας υπόψη: 1.Τις διατάξεις: α)Του άρθρ. 28 του Νόμ. 1558/1985 (ΦΕΚ 137 Α΄) «Κυβέρνηση και κυβερνητικά όργανα». β)Του άρθρ. 13 του Νόμ. 1232/82 «Επαναφορά σε ισχύ, τροποποίηση και συμπλήρωση των διατάξεων του ν.δ. 4352/1964 και άλλες διατάξεις». 2.Την ανάγκη εναρμόνισης και συντονισμού της λειτουργίας υπηρεσιών του Εθνικού Τυπογραφείου, αποφασίζουμε: 1.Συγκροτούμεν σε ενιαίο διοικητικό τομέα τις παρακάτω Διευθύνσεις του Εθνικού Τυπογραφείου του Υπουργείου Προεδρίας της Κυβέρνησης: α.Δ/νση Εκδόσεων β.   »      Συνθέσεως γ.   »      Εκτυπώσεων και Βιβλιοδεσίας δ.   »      Μηχανολογικών Ηλεκτρολογικών και               λοιπών Εγκαταστάσεων. ε.   »      Διαχείρισης στ. »      Διοικητικού 2.Συνιστούμε μία (1) θέση μετακλητού ειδικού γραμματέα με βαθμό β΄ της κατηγορίας ειδικών θέσεων, ο οποίος θα προΐσταται του Διοικητικού Τομέα της παρ. 1 της απόφασης αυτής. 